Сокуровым и гъукIэгъэсэнхэр
Урысей кинорежиссёр цIэрыIуэ, Сокуров Александр къыщалъхуа махуэм ирихьэлIэу «Россия К» телеканалымкIэ ягъэлъагъуэ Бэрбэч ХьэтIутIэ и цIэр зезыхьэ Къэбэрдей-Балъкъэр къэрал университетым абы щригъэджахэм траха фильм кIэщIхэр.
Мэкъуауэгъуэм и 14-м ягъэлъэгъуащ Хьэмыкъуэ Олег «Антигонэ», Мусэ Маликэ «Лёгкая вина» зыфIаща фильмхэр. КъыкIэлъыкIуэ махуищым зы зэманым тету (сыхьэт 11-рэ дакъикъэ 15-м) ягъэлъэгъуэнущ. «Счастливая семья» (Мэстафэ Тинэ), «Дерево без корней» (Эфендиев Гаджимурат), «Она ждёт» (Къалмыкъ Марьянэ), «Леса Вавилона» (Золотухин Александр), «Течение» (Битокъу Владимир), «Победа» (Дэхъу Анзор), «Андрюха» (Бэлагъы Къантемыр), «Они ушли от меня» (Коваленкэ Кира) фильмхэр.
Режиссёр ныбжьыщIэхэр егъэджакIуэм и псалъэм тету лэжьащи, гущабагъэм, гулъытэм, мамырыгъэм, лъагъуныгъэм теухуауэ ягъэхьэзыра фильмхэр телевизореплъхэм гунэс ящыхъуну дыщогугъ.
Лъостэн Музэ.
